**Výsledky krajského kola Geografickej olympiády pre stredné školy v Košickom kraji v kat. A, B a Z v šk. roku 2022/23**

V piatok, 24. 3. 2023 sa uskutočnilo v priestoroch Ústavu geografie, Prírodovedeckej fakulty UPJŠ v Košiciach krajské kolo Geografickej olympiády pre stredné školy v kategóriách A, B a Z. V našom kraji súťažilo v kategóriách A a B spolu 11 študentov, v kategórii Z 71 študentov. Práce ku GO posudzovali zamestnanci Ústavu geografie. Výsledné hodnotenie v kat. A a B je súčet bodov za prácu, jej obhajobu a test. V kategórii Z sa hodnotil iba test.

Kategória A

1. miesto: **Tomáš Semanič** z Gymnázia Poštová v Košiciach s prácou na tému „Prírodné bariéry a ich vplyv na tvorbu hraníc“ (školiteľ: M. Rosič)

2. miesto: **Matej Kundrík** z Gymnázia Poštová v Košiciach s prácou na tému „Konflikty južnej Ázie (modelový príklad: Kašmír)“ (školiteľ: M. Rosič)

3. miesto: **Daniel Demko** z Gymnázia Poštová v Košiciach s prácou na tému „Historicko-politický vývoj Vietnamu“ (školiteľ: M. Rosič)

Kategória B

1. miesto: **Stanislava Urbanová** z Gymnázia Poštová v Košiciach s prácou na tému „Najkrajšie mestá Slovenska podľa instagramových profilov“ (školiteľ: M. Rosič)

2. miesto: **Daniel Kalakay** z Gymnázia Šrobárova v Košiciach s prácou na tému „Chcel by som byť učiteľom geografie“ (školiteľ: J. Geročová)

3. miesto: **Sára Maľáková** z Gymnázia sv. Edity Steinovej v Košiciach s prácou na tému „Ako spoznať región Oravy za 4 dni“ (školiteľka: L. Kohútová)

Kategória Z

1. miesto: **Erik Eiben** – Gymnázium Šrobárova 1, Košice

2. miesto: **Tomáš Kubrický** - Gymnázium Poštová 9, Košice

3. miesto: **Kristóf Cseh** – Gymnázium Poštová 9, Košice

Srdečne gratulujeme!

Poradie ostatných súťažiacich v kat. A a B zašleme na mail všetkým súťažiacim. Do celoštátneho kola postupujú prví dvaja zo všetkých kategórií.

Marián Kulla